கேள்வி: கிரீன்விச் இடைநிலை நேரம் என்பது என்ன?
பதில்: கிரீன்விச் இடைநிலை நேரம் (''Greenwich Mean Time'', GMT, கிரீனிச் சராசரி நேரம் என்பது இலண்டன் கிரேனிச்சு உள்ள அரச வான்காணகத்தில் நள்ளிரவில் இருந்து கணக்கிடப்படும் சராசரி சூரிய நேரம் ஆகும். கடந்த காலங்களில் வெவ்வேறு நேரங்களில், இது நண்பகல் முதல் கணக்கிடப்படுவது உட்பட பல்வேறு வழிகளில் கணக்கிடப்பட்டது; இதன் விளைவாக, ஒரு சூழல் கொடுக்கப்பட்டாலன்றி, குறிப்பிட்ட நேரத்தைக் குறிப்பிட இதைப் பயன்படுத்த முடியாது. ஒ.ச.நே±00:00 நேர வலயம் பெயர்களில் ஒன்றாக 'GMT' பயன்படுத்தப்படுகிறது, ஐக்கிய இராச்சியம் சட்டத்தில், அங்கு GMT சிவில் நேரத்திற்கான அடிப்படையாகும். ஆங்கிலேயர்கள் பெரும்பாலும் GMT ஐ ஒருங்கிணைந்த அனைத்துலக நேரம், (ஒசநே, UTC) ஒத்ததாகப் பயன்படுத்துகின்றனர். வழிசெலுத்தலுக்கு, இது பன்னாட்டு நேரம் சமமாக கருதப்படுகிறது (0° நெடுங்கோட்டில் சராசரி சூரிய நேரத்தின் புதிய வடிவம்); ஆனால் இந்த பொருள் ஒசநே இலிருந்து 0.9 செக் வரை வேறுபடலாம். எனவே, GMT என்ற சொல் துல்லியம் தேவைப்படும் வேளைகளில் பயன்படுத்தப்படக்கூடாது. பூமியின் நீள்வட்ட சுற்றுப்பாதையில் சீரற்ற கோண வேகம் மற்றும் அதன் அச்சுச் சாய்வு காரணமாக, நண்பகல் (12:00:00) GMT என்பது சூரியன் கிரீனிச் நிரைக்கோட்டைக் }} கடந்து வானத்தில் அதன் மிக உயர்ந்த புள்ளியை அடையும் சரியான தருணம் ஆகும். இந்த நிகழ்வு மதியம் GMTக்கு 16 நிமிடங்களுக்கு முன்பு அல்லது அதற்குப் பிறகு நிகழலாம், இது நேரத்தின் சமன்பாடு விவரிக்கப்படும் ஒரு முரண்பாடு ஆகும். நண்பகல் GMT என்பது இந்த நிகழ்வின் ஆண்டு சராசரி (கூட்டுச் சராசரி) தருணமாகும், இதுவே "கிரீனிச்சு சராசரி நேரத்தில்" ''சராசரி'' என்பதன் பொருளாகும். முதலில், வானியலாளர்கள் GMT நாள் நண்பகலில் தொடங்குவதாகக் கருதினர், மற்ற அனைவருக்கும் அது நள்ளிரவில் தொடங்கியது. குழப்பத்தைத் தவிர்க்க, நள்ளிரவில் இருந்து கணக்கிடப்படும் GMTயைக் குறிக்க பன்னாட்டு நேரம் என்ற பெயர் அறிமுகப்படுத்தப்பட்டது. இன்று, பன்னாட்டு நேரம் டைம் பொதுவாக UTC அல்லது UT1 ஐக் குறிக்கிறது. "GMT" என்ற சொல் குறிப்பாக பிபிசி உலக சேவை, அரச கடற்படை, வானிலை நிலையம் போன்ற ஐக்கிய இராச்சிய அமைப்புகளால் பயன்படுத்தப்படுகிறது; குறிப்பாக அரபு நாடுகளில் இயங்கும் மத்திய கிழக்கு ஒலிபரப்பு மையம் போன்றவையும் பயன்படுத்துகின்றன.
கேள்வி: கிரீன்விச் இடைநிலை நேரம் - வரலாறு குறித்து விரிவாக சொல்லுங்கள்.
பதில்: Image:Greenwich clock.jpg ஐக்கிய இராச்சியம் மிகவும் மேம்பட்ட கப்பற்படை நாடாக உருவானபோது பிரித்தானியக் கப்பற்படை வீரர்கள் கிரீன்விச் உச்சநெடுங்கோட்டில் இருந்து தங்களுடைய நிலநிரைக்கோடுக் கணக்கிடும்விதமாக ஜிஎம்டியில் ஒரு கடற் காலமானியையாவது வைத்திருந்தனர், இது சுழியப் பாகைகளுக்கு நெடுங்கோட்டை வைத்திருப்பதாக ஏற்றுக்கொள்ளக்கூடிய விதியாக கருதப்பட்டது (இந்த விதி 1884 ஆம் ஆண்டு பன்னாட்டு உச்சநெடுங்கோட்டு மாநாட்டில் சர்வதேச அளவில் ஏற்றுக்கொள்ளப்பட்டது). ஜிஎம்டியிலான இந்த காலமானியின் ஒத்திசைவாக்கம் இப்போதும் சூரிய நேரமாக இருக்கும் கப்பல் புறப்படும் நேரத்தில்கூட தாக்கமேற்படுத்தவில்லை என்பதை கவனிக்கவும். ஆனால் இந்த நடைமுறை, கிரீன்விச் கண்கானிப்புகளின் அடிப்படையிலான சந்திர மண்டல தொலைவின் நெவில் மசுகெலினே முறையிலிருந்து மற்ற நாடுகளைச் சேர்ந்த கடலோடிகளோடு இணைக்கப்பட்டதானது முடிவில் ஜிஎம்டியானது இடவமைப்பு தொடர்பின்றி உலகம் முழுவதிலும் பயன்படுத்தப்படுவதற்கு வழியமைத்தது. பெரும்பாலான நேர வலயம் "ஜிஎம்டிக்கு முன்னால்" அல்லது "ஜிஎம்டிக்கு பின்னால்" உள்ள மணிநேரங்கள் மற்றும் அரைமணி நேரங்களின் எண்ணிக்கையின் அடிப்படையில் குறிப்பிடப்படுவதாக அமைந்தன. கிரீன்விச் இடைநிலை நேரம் 1847 ஆம் ஆண்டில் ரயில்வே கிளியரிங் ஹவுசு நிறுவனத்தால் பெரிய பிரித்தானியா முழுவதும் ஏற்றுக்கொள்ளப்பட்டது, அத்துடன் அதற்கடுத்து வந்த ஆண்டில் எல்லா ரயில் நிறுவனங்களாலும் ஏற்றுக்கொள்ளப்பட்டது, இதிலிருந்துதான் "ரயில்வே நேரம்" என்ற சொற்பதம் பெறப்பட்டது. இது மற்ற பயன்பாடுகளுக்காகவும் ஏற்றுக்கொள்ளப்பட்டது, ஆனால் 1858 இல் "உள்ளூர் இடைநிலை நேரமே" அதிகாரப்பூர்வமான நேரம் என்பதற்கான சட்டப்படியான வழக்கும் தொடுக்கப்பட்டது. ஜிஎம்டியானது பெரிய பிரித்தானியா முழுவதும் 1880 இல் சட்டப்பூர்வமாக ஏற்றுக்கொள்ளப்பட்டது.CLERK TO JUSTICES. [http://find.galegroup.com/ttda/infomark.do?&source=gale&prodId=TTDA&userGroupName=qubelfast&tabID=T003&docPage=article&searchType=&docId=CS168214190&type=multipage&contentSet=LTO&version=1.0 "Time, Actual And Legal"]. Times, London, England, 14 May 1880: 10. The Times Digital Archive. Web. 18 August 2015. 1883 இல் மாண் தீவு, யேர்சியில் 1898 இலும், குயெர்ன்சியில் 1913 இலும் ஏற்றுக்கொள்ளப்பட்டது. அயர்லாந்து 1916 இல் டப்ளின் இடைநிலை நேரத்தைக் கைவிட்டு கிரீன்விச் இடைநிலை நேரத்தை ஏற்றுக்கொண்டது. கீரின்விச் கண்காணிப்பகத்தைச் சேர்ந்த மணிநேர கால சமிக்ஞை முதன்முறையாக 1924 பிப்ரவரி 5 அன்று வெளியிடப்பட்டது.